Ła Boje

Ła Boje xe el nome de na rivolta contadina s-ciopà inte łe campagne in tel periodo 1884-1886.

 Orijine de ła rivolta 
I storici no' i se ga gnancora meso d'acordo in dove ca xe nata la rivolta. Sertuni i dixe in tel Mantovan, serti altri in tel Trevigian. Ma xe pi probabiłe che ła sia nata in tel Połesine, visin a Zernian, inte ła frasion Pezołi, dove la jente la gera particolarmente inrabià parché ghe gera tanta fame. Ła boje la gera riferia ała rabia che la xente la gheva indoso.

 Le cause de ła rivolta 
Łe cause de ła fame łe cata origine intel fato che l'Adexe intel 1882 el gaveva roto i arzeni causando in tei ani sucesive na grande carestia. La xente non riusiva pì a vivare con łe paghe basse e sensa łavoro e ła fame ła spinseva i poareti de łe canpagne a fare la rivoluzion. I
Do po che i carabinieri i gà represso ła rivolta, parecia xente ła xe finia in preson e - dopo qualche ano - invese che inrabiarse, tanti połesani i ga fato łe valixe e i se 'nda a finire in Brasiłe o in Argentina a sercar de vivar mejo.

 Libri so l'argomento 
 Vittorio Tomasin, Il moto polesano de “la boje” del 1884, in “Annali Istituto A. Cervi”, Bologna, Il Mulino,1984, pp. 221–246.
 Vittorio Tomasin, 1884-‘86, gli anni de “la boje” in Polesine, in “Studi Polesani” (1984), nn.14- 16, pp. 23–56.
 Vittorio Tomasin, La boje in Polesine. Documenti 1884-‘85, Rovigo, Aministrasion Provinciale di Rovigo, 1985.

Categoria:Istòria de l'Eoropa
Categoria:Sociałismo
Categoria:Età contenporanea
Categoria:Revołusion